Το Ακρωτήρι του Φόβου

Το Ακρωτήρι του φόβου () είναι ψυχολογικό θρίλερ αμερικανικής παραγωγής του 1991 σε σκηνοθεσία Μάρτιν Σκορσέζε και πρωταγωνιστές τους Ρόμπερτ Ντε Νίρο, Νικ Νόλτε, Τζέσικα Λανγκ και Τζούλιετ Λιούις. Αποτελεί ριμέικ της ομώνυμης ταινίας του 1962 σε σκηνοθεσία Τζέι Λι Τόμσον και με πρωταγωνιστές τους Ρόμπερτ Μίτσαμ, Γκρέγκορι Πεκ και Μάρτιν Μπάλσαμ, οι οποίοι παίζουν και σε αυτήν την ταινία σε μικρούς υποστηρικτικούς ρόλους.

Το Ακρωτήρι του Φόβου σηματοδοτεί την έβδομη συνεργασία μεταξύ του Σκορσέζε και του Ντε Νίρο. Η ταινία έλαβε θετικές κριτικές και ήταν εμπορική επιτυχία, κερδίζοντας βραβείο Όσκαρ και υποψηφιότητες για Χρυσή Σφαίρα Α' Ανδρικού Ρόλου (Ντε Νίρο) και Β' Γυναικείου Ρόλου (Τζουλιέτ Λιούις).

Πλοκή 
Ο Σαμ Μπόουντεν είναι ένας διάσημος δικηγόρος που ζει με τη σύζυγό του Λι και την 15χρονη κόρη Ντανιέλ σε μια μικρή πόλη της Φλόριντα. Ο καταδικασθείς Μαξ Κέιντι, προφανώς ήρεμος και ήπιος
αλλά στην πραγματικότητα σαδιστικός και βίαιος, αποφυλακιζέται από το σωφρονιστικό ίδρυμα όπου εκτίει ποινή 14 ετών και μετακινείται στην πόλη με σκοπό να βασανίσει τη ζωή του Σαμ, 
ο οποιος υπήρξε συνήγορος του σε μια δίκη με την κατηγορία βιασμού το 1977, αλλά, σύμφωνα με τον Μαξ Κέιντι, ο δικηγόρος δεν είχε κάνει ό,τι μπορούσε για να τον αθωώσει. Ο Μαξ αρχίζει να παρενοχλεί την οικογένεια του Σαμ που ομως δεν οδηγεί ποτέ σε παρανομία καθως ο Μαξ στη φυλακή σπούδασε νομική: 
πηγαίνει μαζί τους και παρακολουθεί μια ταινία σε έναν κινηματογράφο, προσπαθει να φλερτάρει την  κόρη του Σαμ, καθώς και αλλες ενέργειες που κάνουν τον Σαμ νευρικό. χωρις όμως να είναι σε θεση να καταγγείλει τον Μαξ στις αρχές. 

Λίγες μέρες αργότερα το σκυλί της οικογένειας βρισκέται δηλητηριασμένο και ο Μαξ είναι ο πρώτος ύποπτος: ο Σαμ τον αναφέρει, ο Μαξ συλλαμβανεται αλλα αφηνεται ελευθερος λόγω έλλειψης αποδεικτικών στοιχείων. Ο Σαμ αρχιζει να αισθάνεται διωκόμενος, προσλαμβάνει έναν ιδιωτικό ντετέκτιβ, τον Κερσεκ, για να καταδιώξει τον Μαξ, αλλά ακόμη και αυτό δεν οδηγεί πουθενά. Σε ένα μπαρ, ο Μαξ συναντά την συνάδελφό του Μπόουντεν, Λόρι Ντειβις. Επειτα πηγαίνουν στο σπίτι της, οπου ο Μαξ την βιάζει και την ξυλοκοπεί άγρια. Η Λόρι αρνείται να κινηθεί νομικά εναντίον του και να απαγγελθούν κατηγορίες για βιασμό, ντροπιασμένη για το τι συνέβη.

Ο Σαμ πιεσμένος ψυχόλογικα και με την παρότρυνση του Κερσεκ, προσλαμβάνει τρεις άνδρες για να ξυλοκόπησαν τον Μαξ για να τον αναγκάσουν να φύγει απο την πολη το ίδιο βράδυ. Πριν από την επίθεση, όμως, ο Σαμ τον επισκέπτεται σε ένα εστιατόριο και τον απειλεί, λεγοντας του να φύγει από την πόλη. Ο Μαξ μόλις βγαινει εξω απο το εστιατοριο δεχεται επιθεση από τους αντρες που ειχε πρόσλαβει νωριτερα ο Σαμ ωστόσο, καταφέρνει να απαλλαγεί από αυτους τραυματίζοντας τους σοβαρά. Την επομενη μερα ο Μαξ εμφανίζεται στο δικαστήριο κατηγορώντας τον Σαμ ότι του συνεβει: η απόδειξη αυτού δεν είναι τίποτα περισσότερο από την απειλή που είχε κανει ο Σαμ πριν από τον ξυλοδαρμό, την οποία είχε καταγράψει έξυπνα με κοριο. Ο Μαξ αποκτά συνεπώς ένα αίτημα προφύλαξης που διατάζει τον Σαμ να βρίσκεται για ενα χρονικό διάστημα σε απόσταση μεγαλύτερη από πεντακόσια μέτρα από το θύμα.

Ο δικηγόρος αποφασίζει να σκηνοθετήσει μια παγίδα για την ποινικη διωξη του: προσποιείται οτι φεύγει για μια δίκη, ενω γυρνά λιγο αργότερα κρυφά και κρυβεται στο σπίτι του μαζί με την οικονομο του Γκρασιελα, την οικογένεια του και τον ιδιωτικό ντετέκτιβ, ο οποίος σκοπεύει να πυροβολήσει τον Μαξ με ένα όπλο και στην συνέχεια να φανεί οτι ήταν σε αυτοάμυνα. Ο Μαξ καταφέρνει να μπει στο σπίτι και σκοτώνει τη Γκρασιελα μαζί τον ιδιωτικό ντετεκτιβ. Ωστόσο, ανακάλυπτοντας ότι ο Σαμ είναι στο σπίτι, φεύγει γρήγορα. Τρομαγμένος μετά την ανακάλυψη των πτωμάτων, ο Σαμ, η Λι και η Ντανιελ φεύγουν απο το σπίτι τους και κατευθύνονται στο εξοχικο σπίτι της οικογένειας που βρίσκεται στο παραθαλάσσιο χωριό του Ακρωτηρίου του φόβου.

Ο Μαξ τους ακολουθεί κρυβομενος κάτω από το σασί του αυτοκινήτου τους. Επιτίθεται στην οικογένεια όταν αυτοί βρίσκονται σε μια βάρκα, χτυπάει και δένει τον Σαμ, ενω ετοιμάζεται να βιάσει την Λι και την Ντανιελ. Η Ντανιέλ ψεκάζει τον Μαξ με ενα εύφλεκτο υγρό και ανάβει ένα πούρο, όπου αυτος κατακλύζεται
απο φλόγες και τον αναγκάζει να πηδήξει από τη βάρκα. Ωστόσο, ο Μαξ προσκολλάται σε ένα σχοινί και ανεβαινει παλι πίσω στη βαρκα. Καθώς η βάρκα ταλαντεύεται από μια άγρια καταιγίδα, ένας καμένος και διαταραγμένος Μαξ αντιμετωπίζει τον Σαμ. Η καταιγίδα τελικά χτυπά την βάρκα και την αναποδογυριζει 
με τις γυναίκες να προλαβαίνουν να φτάσουν στην ακτή. Ο Σαμ χρησιμοποιεί χειροπέδες για να δέσει τον Μαξ στην βαρκα. Όταν η βαρκα χτυπά σε ένα βράχο καταστρέφεται, η παλη των δυο ανδρών συνεχίζεται στην ακτή. Μια ορμητική παλίρροια τραβάει τον Μαξ μακριά και πνίγεται. Ο Σαμ πλένει το αίμα από τα χέρια του προτού γυρίσει στην Λι και την Ντανιέλ.

Διανομή ρόλων  

Ρόμπερτ Ντε Νίρο ως Μαξ Κειντι
Νικ Νόλτε ως Σαμ Μποουντεν
Τζέσικα Λανγκ ως Λι Μποουντεν 
Τζούλιετ Λιούις ως Ντανιελ Μποουντεν
Τζον Ντον Μπέικερ ως Κλοντ Κερσεκ
Ρόμπερτ Μίτσαμ ως αστυνόμος Ελγκαρ
Γκρέγκορι Πεκ ως Λι Χέλερ
Ιλεανα Ντάγκλας ως Λόρι Ντέιβις
Φρεντ Ντάλτον Τόμσον ως Τομ
Μάρτιν Μπάλσαμ ως δικαστής
Ζουλι Μοντερο ως Γκρασιελα
Ντομένικα Κάμερον Σκορσέζε ως κοπελα του Ντάνι

Παραγωγή 
Η ταινία προσαρμόστηκε από τον Γουέσλι Στρικ από το αρχικό σενάριο του Τζέιμς Γουέμπ, το οποίο ήταν μια προσαρμογή από το μυθιστόρημα "The Executioners" του John D. MacDonald.

Αρχικά την σκηνοθεσία ήταν να την αναλαβει ο Στίβεν Σπίλμπεργκ, ο οποίος τελικά αποφάσισε ότι ήταν υπερβολικά βίαιη και αποφάσισε να σκηνοθετήσει την Λίστα του Σίντλερ, η οποία ήταν να την σκηνοθετήσει ο Σκορσέζε αλλά αυτός είχε αποφασίσει να μην κάνει. Ο Σπίλμπεργκ παρέμεινε ως παραγωγός της ταινίας μέσω της Amblin Entertainment, αλλά επέλεξε να μην αναφέρεται στους τίτλους της ταινίας.

Παρά το γεγονός ότι συνεργάστηκε με τον Νόλτε στις Ιστορίες της Νέας Υόρκης (1989), ο Σκορσέζε δεν τον είχε στο μυαλό να του δώσει τον ρόλο του Σαμ Μπόουντεν και ήθελε να παίξει το ρόλο αυτο ο Χάρισον Φορντ. Ο Φορντ, ωστόσο, συμφώνησε να κάνει την ταινία μόνο αν επρόκειτο να απεικονίσει τον Μαξ Κειντι. Ο Νόλτε, ο οποίος ενδιαφέρθηκε να απεικονίσει τον Μπόουντεν, κατάφερε να πείσει τον Σκορσέζε να του δωσει τον ρόλο. Επιπλέον, η Ντρου Μπάριμορ και η Ρις Γουίδερσπουν πέρασαν και οι δύο οντισιόν για τον ρόλο της Ντανιέλ Μπόουντεν και τέλος ο Σπίλμπεργκ φέρεται να ήθελε τον Μπιλ Μάρεϊ να απεικονίσει τον Μαξ Κειντι.

Το έργο του Άλφρεντ Χίτσκοκ είχε επίσης επιρροή στο ύφος του Ακρωτηρίου του φόβου. Όπως και με την ταινία του 1962, όπου ο σκηνοθέτης J. Lee Thompson αναγνώρισε ειδικά την επιρροή του Χίτσκοκ, προσπάθησε να χρησιμοποιήσει το ύφος του Χίτσκοκ και έγραψε την μουσική του Bernard Hermann, ενώ ο Σκορσέζε έκανε το ριμέικ του ακολουθώντας τον Χίτσκοκ, ειδικά με τη χρήση ασυνήθιστων γωνιών κάμερας, φωτισμού και τεχνικών επεξεργασίας.

Υποδοχή

Box office 
Η ταινία ήταν μια εμπορική επιτυχία, κερδίζοντας 182,291,969 δολάρια παγκοσμίως
με προϋπολογισμό 35 εκατομμυρίων δολαρίων.

Κριτικές 
Η ταινία έλαβε γενικά θετικές κριτικές από τους κριτικούς, με αυτές να συγκεντρώνονται στις ερμηνείες των ηθοποιών, την σκηνοθεσία, την φωτογραφία και την καλλιτεχνική διεύθυνση. Έλαβε μια βαθμολογία 73% στην ιστοσελίδα ανασκόπησης Rotten Tomatoes με βάση 49 κριτικές, με μέση βαθμολογια 7,06 / 10 με την συναίνεση του ιστότοπου να αναφέρει: "Έξυπνο και κομψό, το Ακρωτήρι του Φόβου είναι ένα γοητευτικό θριλερ από τον Μάρτιν Σκορσέζε, με μια τρομακτική απόδοση του Ρόμπερτ Ντε Νίρο".
Στον ιστότοπο Metacritic, η ταινία έχει βαθμολογία 73 από τα 100 με βάση 9 κριτικές,
υποδεικνύοντας "γενικά ευνοϊκές κριτικές".

Βραβεία & Υποψηφιότητες

Παραπομπές

Εξωτερικοί σύνδεσμοι 
 
 
 
 

Αμερικανικές ταινίες
Ταινίες του 1991
Ταινίες σε σκηνοθεσία Μάρτιν Σκορσέζε
Αγγλόφωνες ταινίες
Ταινίες γυρισμένες στη Φλόριντα
Αμερικανικές ψυχολογικές θρίλερ ταινίες
Ταινίες τοποθετημένες στη Φλόριντα